laion/Wikipedia-Exotic huggingface dataset:
ג'ונתן נולאן

ג'ונתן "ג'ונה" נולאן (באנגלית: Jonathan Nolan; נולד ב-1976) הוא תסריטאי אנגלי-אמריקאי, מפיק טלוויזיה, במאי וסופר. הוא היוצר של סדרות הטלוויזיה "מבוקש" (2011 - 2016) ו"וסטוורלד" (החל מ-2016). הוא שיתף פעולה בכמה סרטים עם אחיו, הבמאי כריסטופר נולאן, שעיבד סיפור קצר שלו "ממנטו מורי" (2001) לסרט "ממנטו" (2000). יחד הם כתבו את מותחן המסתורין "יוקרה" (2006), את סרטי גיבורי העל "האביר האפל" (2008) ו"עלייתו של האביר האפל" (2012), וסרט המדע הבדיוני "בין כוכבים" (2014). נולאן גדל בלונדון ושיקגו, למד באוניברסיטת ג'ורג'טאון, שם התמחה באנגלית וכתב עבור עיתון הסטודנטים "The hoya". אחיו הבכור, הבמאי כריסטופר נולאן השתמש בסיפורו הקצר של נולאן, "ממנטו מורי", כבסיס לסרטו "ממנטו". למרות שג'ונתן לא קיבל מקום בקרדיטים כתסריטאי אלא רק כ"מבוסס על סיפור מאת...", קיבלו שני האחים מועמדות משותפת לפרס אוסקר לתסריט המקורי הטוב ביותר מיד עם הפצת הסרט, עוד לפני שהסיפור עצמו פורסם. ב-2005 ג'ונתן וכריסטופר כתבו את התסריט ל"יוקרה", אשר מבוסס על רומן של כריסטופר פריסט בעל אותו שם. ב-2008 שיתפו האחים פעולה בתסריט של הסרט "האביר האפל". הסרט הפך לגרסה הקולנועית המוצלחת ביותר של באטמן מבחינה כלכלית. מאז, כבר נשבר שיא זה על ידי סרט ההמשך שלו, "עלייתו של האביר האפל". ב-10 בפברואר 2011, העלתה רשת CBS פיילוט של נולאן לסדרה "מבוקש". הסדרה אושרה להפקה באופן רשמי ב-13 במאי 2011 על מנת שתהיה מוכנה לשידור בסתיו 2011. הסדרה רצה חמש עונות בכיכובם של ג'יימס קאביזל ומייקל אמרסון. נולאן שימש מפיק בפועל יחד עם ג'יי ג'יי אברהמס. נולאן כתב את התסריט ל"בין כוכבים", סרט מדע בדיוני המבוסס על עבודותיו של הפיזיקאי קיפ תורן, ושימש גם כמפיק. אחיו, כריסטופר נולאן כתב, ביים והפיק את הסרט שהופץ על ידי אולפני סרטי פרמאונט בצפון אמריקה ואולפני האחים וורנר בשאר העולם. נולאן ביים את הפיילוט של מותחן המדע הבדיוני "וסטוורלד" עבור HBO, שנכתב במשותף עם ליסה ג'וי, בהתבסס על סרט משנת 1973 באותו שם, אשר הועלתה כסדרה בבכורה ב-2 באוקטובר 2016. נולאן משמש כמפיק של סדרה זו יחד עם ליסה ג'וי, ג'יי ג'יי אברהמס, ג'רי ויינטראוב ובריאן בורק. ב-2014, "TheWrap" דיווחו כי נולאן מביים סדרת טלוויזיה המבוססת על סדרת המוסד של אייזק אסימוב עבור HBO. נולאן נשוי לסופרת ליסה ג'וי, כותבת "סוכן מחוק". יש להם ילדה שנולדה ב-2014 ובן. סיפורים קצרים "ממנטו מורי" (2001) – סיפור קצר שהיווה את הבסיס ל"ממנטו" (2000). מדיה וקבצים בנושא ג'ונתן נולאן בוויקישיתוף ג'ונתן נולאן, במסד הנתונים הקולנועיים IMDb (באנגלית) ג'ונתן נולאן, באתר AllMovie (באנגלית) ג'ונתן נולאן, במסד הנתונים הקולנועיים KinoPoisk (ברוסית) ג'ונתן נולאן, באתר Discogs (באנגלית) Flans, Lindsay (2013-06-06). McGrath, Amanda (17 May 2002). Roberts, Sheila. "Christopher Nolan: The Movies. White, James (10 September 2010). Masters, Kim; Kit, Borys (9 January 2013). Sperling, Nicole (8 March 2013). Finke, Nikki (8 March 2013). Hayden, Erik (8 March 2013). Gelman, Vlada (31 August 2013). ‘Interstellar's’ Jonah Nolan Developing ‘Foundation’ Series for HBO, WBTV (Exclusive) Goldberg, Lesley (14 July 2011). "On The Rise 2014: 13 Screenwriters To Watch". King, Larry (15 April 2014). Sciretta, Peter (28 April 2009). Sancton, Julian (27 May 2009). "Interstellar poster billing block". Andreeva, Nellie (2011-02-10).
ריט 1

REIT1 בע"מ היא חברה ציבורית הפועלת כקרן השקעות בנדל"ן (באנגלית REIT - Real Estate Investment Trust). החברה כלולה במדד תל אביב 125. REIT1 הוקמה בשנת 2006, כקרן השקעות בנדל"ן הראשונה בישראל זמן קצר לאחר כניסתו לתוקף של תיקון 147 לפקודת מס הכנסה בינואר 2006, ביוזמת בית השקעות אקסלנס נשואה. מטרתה העיקרית של הקרן היא לאפשר למשקיעים להיחשף לנדל"ן מניב, תוך חלוקת מרבית התזרים כדיבידנד, ללא שכבת מס נוספת ותוך מתן יתרון של סחירות ונזילות. באפריל 2006, השלימה הקרן גיוס של 140 מיליון שקל ממשקיעים מוסדיים, באוקטובר 2006, נרשמה חברת ריט 1 למסחר בבורסה לניירות ערך בתל אביב. תוך שלוש שנים ממועד הקמתה, רכשה הקרן 18 נכסים מניבים בשווי של כ-1.4 מיליארד שקל, בפיזור של כ-300 שוכרים, והחלה לשלם דיבידנדים לבעלי המניות. נכון לשנת 2016, מחזיקה הקרן ב-30 נכסים מניבים, בשטח כולל של מאות אלפי מ"ר, בתחומי המשרדים, המסחר, התעשייה והשירותים בשווי כולל של למעלה מ-3 מיליארד ש"ח. רוב מניות החברה מוחזקת על ידי משקיעים מוסדיים. ביניהם קופות גמל ותעודות סל בניהולם של: הראל, מנורה מבטחים, אלטשולר שחם, פסגות בית השקעות מגדל שוקי הון ואקסלנס נשואה בין הנכסים שבבעלות (חלקית או מלאה) של החברה: מתחם אמדוקס ברעננה מגדל פסגות בתל אביב מגדל המילניום בתל אביב בניני משרדים ברמת החייל בתי חולים סיעודיים בנס ציונה, נשר ואשדוד מספר מבנים באזור התעשייה אלון תבור חניון קרתא בשכונת ממילא בירושלים אתר האינטרנט הרשמי של ריט 1 REIT1 בע"מ, באתר הבורסה לניירות ערך בתל אביב REIT1 בע"מ, באתר "מאיה" REIT1 בע"מ, באתר גלובס ריט 1, באתר Crunchbase (באנגלית) REIT1: נתונים כספיים באתר מאי"ה. חוק לתיקון פקודת מס הכנסה (מס' 147), התשס"ה-2005 באתר הכנסת דירקטוריון הבורסה אישר את רישומה למסחר של ריט 1 של אקסלנס נשואה, באתר TheMarker‏, 14 ביוני 2006
גמליים

גְּמַלִּיִּים (שם מדעי: Camelidae) היא משפחה של מכפילי פרסה מתת-הסדרה בעלי כרית ובה המינים החיים היחידים בקבוצה. הגמליים הם אוכלי עשב חסונים המותאמים לאקלים קשה, בדרך כלל של מדבר או הרים גבוהים. מאפיינם הייחודי הוא הפרסות הרחבות והכדוריות שמזכירות במקצת אצבעות, לעומת פרסתנים אחרים בהם הפרסות נוקשות ומחודדות יותר ונראות כמו פרסות. מבחינה הלכתית, דבר זה פוסל את הגמליים לאכילה. לגמלים האמיתיים, ישנם גם כריות על הפרסות העוזרות להם לנוע על החול החם. הם בעלי לסתות הגמליים של היום חיים בצפון אפריקה, דרום-מערב ומרכז אסיה ובאמריקה הדרומית, אף שגם השתחררו לטבע כמתפראים באוסטרליה. מוצאם של הגמליים הוא למעשה באמריקה הצפונית ממנה נכחדו (למעשה היגרו דרומה במהלך ההחלפה האמריקאית הגדולה או מערבה דרך גשר ברינג לאסיה). תת-משפחה Poebrodontinae - נכחדה. תת-משפחה Poebrotheriinae - נכחדה. תת-משפחה Miolabinae - נכחדה. תת-משפחה Stenomylinae - נכחדה. בה הסטנומילוס תת-משפחה Floridatragulinae - נכחדה תת-משפחה Camelinae שבט Lamini סוג Alforjas - נכחד סוג המיאוצ'ניה (Hemiauchenia) - נכחד סוג פלאולמה (Palaeolama) - נכחד סוג למה (Lama) סוג ויקוניה (Vicugna) שבט Camelini סוג אייפיקמלוס (Aepycamelus) - נכחד סוג Aguascalientia - נכחד סוג Australocamelus - נכחד סוג Blancocamelus - נכחד סוג קמלופס (Camelops) - נכחד סוג גמל (Camelus) סוג Cuyamacamelus - נכחד סוג Eulamaops - נכחד סוג Floridatragulus - נכחד סוג Gentilicamelus - נכחד סוג Hesperocamelus - נכחד סוג Matthewlabis - נכחד סוג מגקמלוס (Megacamelus) - נכחד סוג מגטילופוס (Megatylopus) - נכחד סוג Michenia - נכחד סוג Miotylopus - נכחד סוג Nothokemas - נכחד סוג אוקסידקטילוס (Oxydactylus) - נכחד סוג פרקמלוס (Paracamelus) - נכחד סוג Paratylopus - נכחד סוג Poebrodon - נכחד סוג פואברותריום (Poebrotherium) - נכחד סוג Priscocamelus - נכחד סוג פרוקמלוס (Procamelus) - נכחד סוג Protolabis - נכחד סוג Pseudolabis - נכחד סוג Tanymykter - נכחד סוג טיטאנוטילופוס (Titanotylopus) - נכחד רוב בני המשפחה נכחדו וכיום ישנם רק 6 מינים קיימים בתוך 3 סוגים (ובכל אחד שני מינים): מדיה וקבצים בנושא גמליים בוויקישיתוף גמליים, באתר ITIS (באנגלית) גמליים, באתר NCBI (באנגלית) גמליים, באתר Animal Diversity Web (באנגלית) גמליים, באתר האנציקלופדיה של החיים (באנגלית) גמליים, באתר GBIF (באנגלית) מילון בעלי חיים: נכר (תשל"ב), 1972, באתר האקדמיה ללשון העברית
ויקטור ציהנקוב

ויקטור ויטליוביץ' ציהנקוב (באוקראינית: Віктор Віталійович Циганков; נולד ב-15 בנובמבר 1997 בנהריה שבישראל) הוא כדורגלן אוקראיני יליד ישראל המשחק בעמדת הקשר בקבוצת ז'ירונה מהלה ליגה ובנבחרת אוקראינה. ציהנקוב נולד בנהריה שבישראל כאשר אביו, ויטלי ציהנקוב, שוער זר אוקראיני שיחק כדורגל בליגות הנמוכות בישראל. לאחר סיום הקריירה של אביו, היגרה חזרה משפחת ציהנקוב לעיר מולדתו האוקראינית, ויניצה, שם החל ויקטור לשחק כדורגל בבית הספר לספורט הנוער המקומי. בשנת 2009 החל ציהנקוב לשחק במחלקת הנוער של ניבה ויניצה, ובשנת 2011 עבר למחלקת הנוער של דינמו קייב מליגת העל האוקראינית. ב-14 באוגוסט 2016 ערך ציהנקוב את הופעת הבכורה שלו בקבוצה הבוגרת של המועדון, כשנכנס כמחליף בדקה ה-77 בניצחון 1–2 על סטאל קמיאנסקה במסגרת המחזור הרביעי בליגה. ב-13 בספטמבר ערך ציהנקוב את הופעת הבכורה שלו בליגת האלופות, כששיחק 73 דקות בהפסד 1–2 לנאפולי במסגרת המחזור הראשון בשלב הבתים לעונת 2016/17. ב-24 בספטמבר הבקיע ציהנקוב את שער הבכורה שלו במועדון, שער בדקה התשיעית בניצחון 0–4 על אולימפיק דונצק במסגרת המחזור התשיעי בליגה. ב-28 בספטמבר הבקיע ציהנקוב את שער הבכורה שלו בליגת האלופות, שער בדקה ה-65 בתיקו 1-1 נגד בשיקטש במסגרת המחזור השני בשלב הבתים. ב-17 בינואר 2023 חתם על חוזה לארבעה שנים בקבוצת ג'ירונה מהליגה הספרדית הבכירה. ב-12 בנובמבר 2016 ערך ציהנקוב את הופעת הבכורה שלו בנבחרת אוקראינה, כשהחליף את יבהן קונופליאנקה בדקה ה-83 בניצחון 0–1 על נבחרת פינלנד במסגרת מוקדמות מונדיאל 2018. את שערו הראשון במדי הנבחרת הבקיע ב-25 במרץ 2019 במשחק מול נבחרת לוקסמבורג במסגרת מוקדמות יורו 2020. ציהנקוב היה בסגל הנבחרת ליורו 2020. לקח חלק ב4 מתוך 5 משחקי הנבחרת בטורניר. בכל המשחקים נכנס כמחליף במחצית השנייה או בתוספת הזמן. נכלל בסגל נבחרת אוקראינה לטורניר יורו 2024. דינמו קייב ליגת העל האוקראינית בכדורגל (1): 2020/21 הגביע האוקראיני (2): 2019/20, 2020/21 הסופר קאפ האוקראיני (3): 2018, 2019, 2020 אישיים כדורגלן השנה באוקראינה (1): 2018 שחקן העונה בליגת העל האוקראינית (1): 2018/19 שחקן החודש בליגת העל האוקראינית (3): מרץ 2018, דצמבר 2018, אפריל 2019 מדיה וקבצים בנושא ויקטור ציהנקוב בוויקישיתוף ויקטור ציהנקוב, ברשת החברתית פייסבוק ויקטור ציהנקוב, ברשת החברתית אינסטגרם ויקטור ציהנקוב, באתר Transfermarkt ויקטור ציהנקוב, באתר Soccerway ויקטור ציהנקוב, באתר WorldFootball.net ויקטור ציהנקוב, באתר National Football Teams ויקטור ציהנקוב, באתר FootballDatabase.eu Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
יצחק שמש

יצחק שמש (1930 – 29 ספטמבר 1969) היה ראש מועצת בית שאן בין השנים 1963–1965. נולד בעיירה עמארה שבעיראק. ב-1946 הצטרף לתנועת החלוץ המחתרתית וארגן עלייה בלתי חוקית של יהודי עיראק דרך איראן. כשעלה לארץ ישראל שימש כמורה בבית הספר המקומי בבית שאן ובהמשך מונה למנהל בית הספר "גלבוע" בעיר. ב-1963 נבחר לראשות המועצה המקומית בית שאן ועסק בפיתוח מערכות הרווחה והחינוך בעיר תוך הבאת מורים חדשים. בין השאר ייעל את מערכות הגבייה המקומית. סיים תפקידו ב-1965, ובספטמבר 1969 נפטר ממחלה קשה. על שמו רחוב יצחק שמש בבית שאן. יצחק שמש נפטר ב-29 בספטמבר 1969 ונקבר בבית עלמין (חדש) בית שאן. יצחק שמש, מוזיאון בית שאן יצחק שמש באתר GRAVEZ ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מוזיאון החשיש, המריחואנה והקנאביס

מוזיאון החשיש, המריחואנה והקנאביס (בהולנדית: Hash Marihuana & Hemp Museum) הוא מוזיאון ברובע דה ואלן באמסטרדם שבהולנד. לפי פרסומי המוזיאון, ביקרו בו למעלה משני מיליון איש מאז פתיחתו בשנת 1985. המוזיאון מתמקד בשימושיו ההיסטוריים והמודרניים של הקנאביס, ובכלל זה שימושים למטרות רפואיות, רוחניות ותרבותיות. המוזיאון עוסק גם בשימושים חקלאיים ותעשייתיים של קנבוס. בשנת 2010 פתח המוזיאון שלוחה בברצלונה. המוזיאון כולל גן שבו מוצגים צמחי קנאביס בשלבי התפתחות שונים, אוספים של ג'וינטים ומקטרות, ספר ביבליה משנת 1836 העשוי מסיבי קנבוס תעשייתי, ואביזרים נוספים שיוצרו מקנבוס. המוזיאון מציג גם אומנות חזותית, כגון ציורו של דוד טנירס הבן, "איכרים מעשנים קנאביס בבית עישון". בנוסף, מוצגת במוזיאון אחת מתעודות הזהות המזויפות ששימשו את מבריח הקנאביס המפורסם הווארד מרקס (אנ'). בסך הכל כולל האוסף של המוזיאון יותר מ-7000 פריטים. מדיה וקבצים בנושא מוזיאון החשיש, המריחואנה והקנאביס בוויקישיתוף אתר האינטרנט הרשמי של המוזיאון ‏ History of the museum, באתר המוזיאון ערך זה הוא קצרמר בנושא מוזיאונים ובנושא הולנד. אתם מוזמנים לתרום לוויקיפדיה ולהרחיב אותו.
יחסי פינלנד–צרפת

יחסי פינלנד–צרפת הם היחסים הדיפלומטיים הרשמיים שבין הרפובליקה הצרפתית לבין הרפובליקה של פינלנד. בין שתי המדינות יחסים דיפלומטיים מלאים נכון לשנת 2019. המגעים בין שתי המדינות החלו מיד עם הכרתה של צרפת בעצמאותה של פינלנד ב-4 בינואר 1918. היחסים הדיפלומטיים הרשמיים שבין המדינות כוננו ב-24 בינואר באותה השנה. על פי סקר ה-BBC World Service כמחצית מהפינים סבורים כי לצרפת יש השפעה חיובית בעולם, כרבע מהם סבורים כי לצרפת יש השפעה שלילית בעולם והשאר אינם מחזיקים בדעה ספציפית. צרפת מיוצגת בפינלנד בדרג השגרירות באמצעות שגרירות שהיא מחזיקה בהלסינקי, בירת המדינה. צרפת מיוצגת בפינלנד גם בדרג הקונסולרי באמצעות עשר קונסוליות שהיא מחזיקה בלאפנראנטה, ואסה,, מרייהאמן (שבאולנד) לאהטי, ייבסקילה, אואולו, פורי, רובניימי, טמפרה וטורקו. פינלנד מיוצגת בצרפת בדרג השגרירות באמצעות שגרירות שהיא מחזיקה בפריז, בירת המדינה. פינלנד מיוצגת בצרפת גם בדרג הקונסולרי באמצעות שלוש עשרה קונסוליות שהיא מחזיקה בערים: אז'אקסיו, בורדו, קאן, דיז'ון, ליל, ליון, מרסיי, ננסי, ניס, קמפר, טולוז, שטרסבורג ופפאטה (שבפולינזיה הצרפתית). מדיה וקבצים בנושא יחסי פינלנד–צרפת בוויקישיתוף Ministry for Foreign Affairs of France about relations with Finland Ministry for Foreign Affairs of Finland about relations with France History of the relations of Finland and France on Finnish Embassy in Paris websites French Embassy in Helsinki Finnish Embassy in Paris lobal Poll: Iran Seen Playing Negative Role EMBASSY OF FRANCE IN HELSINKI, FINLAND CONSULATE OF FRANCE IN LAPPEENRANTA, FINLAND CONSULATE OF FRANCE IN VAASA, FINLAND CONSULATE OF FRANCE IN MARIEHAMN, FINLAND CONSULATE OF FRANCE IN LAHTI, FINLAND CONSULATE OF FRANCE IN JYVASKYLA, FINLAND CONSULATE OF FRANCE IN OULU, FINLAND CONSULATE OF FRANCE IN PORI, FINLAND CONSULATE OF FRANCE IN ROVANIEMI, FINLAND CONSULATE OF FRANCE IN TAMPERE, FINLAND CONSULATE OF FRANCE IN TURKU, FINLAND EMBASSY OF FINLAND IN PARIS, FRANCE CONSULATE OF FINLAND IN AJACCIO, FRANCE CONSULATE OF FINLAND IN BORDEAUX, FRANCE CONSULATE OF FINLAND IN CAEN, FRANCE CONSULATE OF FINLAND IN DIJON, FRANCE CONSULATE OF FINLAND IN LILLE, FRANCE CONSULATE OF FINLAND IN LYON, FRANCE CONSULATE OF FINLAND IN MARSEILLE, FRANCE CONSULATE OF FINLAND IN NANCY, FRANCE CONSULATE OF FINLAND IN NICE, FRANCE CONSULATE OF FINLAND IN QUIMPER, FRANCE CONSULATE OF FINLAND IN TOULOUSE, FRANCE CONSULATE OF FINLAND IN STRASBOURG, FRANCE CONSULATE OF FINLAND IN PAPEETE, FRENCH POLYNESIA
סקיאפארלי

האם התכוונתם ל... ג'ובאני סקיאפארלי – אסטרונום איטלקי והיסטוריון מדע. נודע בעיקר בזכות תצפיותיו על מאדים סקיאפארלי (נחתת) – נחתת שפותחה על ידי סוכנות החלל האירופאית כחלק מפרויקט אקסו מארס
שאול (קומיקס)

שאול הוא קומיקס שנכתב ונאייר על ידי תומי זנדשטיין, והתפרסם בשנים 2005-2007 בירחון "זבנג!" לאחר שהמדור זכה בתחרות "מיני קומיקסאי נולד 2005" של ירחון "זבנג!". קומיקס זה היה אחד הפריצות הראשונות של הקומיקסאי תומי זנדשטיין. שאול: שדרן רדיו שמן עם שיער אפור וקוקו, ומשקפי שמש שחורים. מנהל תוכנית רדיו פסיכולוגית. נשוי לשרה סופרסטאר. לפעמים הוא לא אוהב את מאזינו לתוכנית, ולפעמים הוא לא שפוי כלפיהם. טיפש ומוזר מאוד. שרה סופרסטאר: אשתו של שאול, שרה זכתה בכוכב נופל ונאווה יחזקאלי רוצה לנקום את נקמתה ולהביס אותה. אשתו של שאול. בעלת קול עבה ולא נעימה למי שסובב אותה. שופטת בכוכב נופל. שמנה ומגעילה. נערת הקפה: בלונדינית, נערת הקפה נוטה להיות אתנחתא קומית בעלילה. כל הזמן מפריעה לשאול בתוכנית ומנסה לשאול אותו אם הוא רוצה קפה. בסוף העונה השנייה צבעה את שערה לשחור ועזבה את הרדיו. יוני: מפיק תוכנית הרדיו של שאול, יוני לעיתים נסחף לדברים שהוא לא צריך להיות בהם. משגע את שאול ושרה סופרסטאר לעיתים קרובות. נאווה יחזקאלי: הפסידה בכוכב נופל, רוצה לנקום בשרה סופרסטאר לאחר שניצחה אותה בכוכב נופל. מתחזה לצלם צרפתי בחתונתם ורוצה להפיל אותם מהגלגל הענק בסופרלנד אך היא בסוף נופלת. ורדה רזיאל-ז'קונט: שדרנית רדיו אחרת, מבוססת על מישהי אמיתית. זנדשטיין מספר כי אמו כל הזמן הייתה מקשיבה לתוכניתה של ז'קונט. מופיעה בתפקיד אורח כמאזינה. שאול פסיכולוג הרדיו - מלקטת את כל הקומיקסים של שאול עד 2016, את שלוש העונות הראשונות - עונה ראשונה (2004-2005), שכללה את הקומיקסים הראשונים של שאול. עונה שנייה (2005-2007) - שכללה את תקופת "שאול" ב"עיתון זבנג!", ואת העונה השלישית (2011) - הקאמבק של שאול. החוברת יצאה במאי 2016. החוברת מכילה גם בונוס ובו קומיקס של שאול שזדנשטיין צייר בחטיבת הביניים. ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
יחסי מוזמביק–צרפת

היחסים הדיפלומטיים שבין הרפובליקה הצרפתית לבין הרפובליקה של מוזמביק הם יחסים טובים המבוססים על הגנתה של צרפת על מוזמביק. צרפת מחזיקה שגרירות במפוטו בירת מוזמביק ומוזמביק מחזיקה שגרירות בפריז בירת צרפת. בין מוזמביק וצרפת קיים הסכם דייג, מוזמביקאים יכולים לדוג בשטחי צרפת ובשטחי ארץ אדלי ובתמורה, צרפתים יכולים לדוג בשטחי מוזמביק. צרפת אינה משותפות הסחר העיקריות של מוזמביק אך על פי מקורות היא דורגה במקום ה-8 בייצוא למוזמביק. חברות צרפתיות רבות פעילות במוזמביק והן מיוחסות בשוק המוזמביקאי, שכן, חברות אלה הן בעיקר חברות טכנולוגיה. צרפת עזרה משמעותית בפיתוח מוזמביק בשנים הראשונות לעצמאותה ושלחה תגבורת לצבאות השלטון במלחמת האזרחים, מאידך, צרפת גם חתרה לשלום והיוותה גורם מרכזי יחד עם איטליה והאומות המאוחדות בתיווך של הסכם רומא. בין צרפת ומוזמביק התקיימו בעבר מחלוקות על האיים ראוניון ומיוט. מדיה וקבצים בנושא יחסי מוזמביק–צרפת בוויקישיתוף "La France au Mozambique et en Eswatini" "Embassy of the Republic of Mozambique in France" La France et le Mozambique
בלר (פירושונים)

האם התכוונתם ל... בלר – להקה בריטית אילקס בלר – צייר יהודי צרפתי מרה בלר – היסטוריונית ופילוסופית של המדע בלייר
קומאמון

קוּמָמוֹן (ביפנית: くまモン) הוא קמע בצורת דוב שנוצר על ידי ממשל מחוז קוממוטו שבאי קיושו, יפן. פירוש שמו הוא "איש הדוב" – "קוּמָה" פירושו דוב, ו"מוֹן" היא מילה בסלנג הקומי שפירושה "איש". השם מתקשר גם למילה "קומאמוטון", שפירושה אדם שנולד בקומאמוטו. הקמע נוצר בשנת 2010 כחלק מקמפיין בשם "הפתעה קוממוטואית" שמטרתו הייתה להביא תיירים למחוז, לאחר פתיחת קו קיושו שינקנסן של רשת הרכבות המהירות שינקנסן, שהורחב עד לקומאמוטו. המחוז שכר מעצב, מנבו מיזונו, כדי שיעצב עבורם לוגו לקידום האזור, והוא בחר בסימן קריאה אדום, שאליו הוסיף דוב שחור. קומאמון היה לפופולרי על ידי יפנים רבים, ובשנת 2011 נבחר לראש רשימת היוּרוּ־קְיַארַה בתחרות היורו-קיארה השנתית, שנערכה באותה שנה בסאיטאמה. כתוצאה מהפופולריות שלו, שעלתה גם כתוצאה מזכייתו בתחרות היורו-קיארה, בובות בדמותו ומוצרים נוספים גרפו 11.8 מיליארד ין יפני במחצית הראשונה של 2012, לעומת 2.5 מיליארד ין שגרפו מוצריו לכל אורך 2011. בנק יפן העריך את הרווח ממכירות מוצרי קומאמון ב-2012 וב-2013 ב-123.2 מיליארד ין. אחת הסיבות להצלחתו של הקמע היא ויתורם של יוצריו על זכויות היוצרים לשימוש בו, מה שעודד יצרנים להשתמש בו מבלי לשלם תמלוגים. במקום לשלם דמי רישוי למחוז קומאמוטו, על החברות המשתמשות בדוב לפרסום מוצריהם לתמוך בצורה כלשהי במחוז. מדיה וקבצים בנושא קומאמון בוויקישיתוף אתר האינטרנט הרשמי של קומאמון (ביפנית) קומאמון, ברשת החברתית פייסבוק קומאמון, ברשת החברתית אקס (טוויטר) קומאמון, ברשת החברתית אינסטגרם קומאמון, סרטונים בערוץ היוטיוב קומאמון, הבלוג הרשמי קומאמון ברשת החברתית טוויטר ניל סטיינברג, יפן, מדינה בקונפליקט של חמידות, באתר הארץ, 13 באוקטובר 2016 Guest Speaker: Manabu Mizuno, creator of Kumamon "Japan's #1 Mascots: Kumamon, Bary-san, and Nishiko-kun", Japan Probe Philip Brasor, Mascots bear cash for local authorities, The Japan Times Philip Brasor, a solo career help a mascot stand out?, The Japan Times ניל סטיינברג, יפן, מדינה בקונפליקט של חמידות, באתר הארץ, 13 באוקטובר 2016
אוח בלקיסטון

אוח בלקיסטון (שם מדעי: Bubo blakistoni) הוא מין של דורס לילה ממשפחת הינשופיים והוא אחד מדורסי הלילה הגדולים ביותר בעולם, קטן מעט מהאוח המצוי שהוא הגדול ביותר. אוח זה מצוי באזורים הקרים ברחבי רוסיה ובאזורים נוספים בצפון אסיה. משקלם של הזכרים מגיע ל-2.95-3.6 ק"ג. נקבות יכולות להגיע למשקל 4.6 ק"ג. מוטת הכנפיים הממוצעת 178-190 ס"מ. אורכם 60-72 ס"מ. צבעו של הינשוף חום ורדרד עם פנים אפורות כהות, מקור אפור ועיניים צהובות. כמו רוב בני הסוג אוח יש לו ציצות דמויות אוזניים מצידי הראש. האוח צד בלילות בקרבה לאגמים ונהרות או גדות יער. המזון העיקר שלו הוא דגים כמו סלמון או טרוטה. הוא יצוד גם דו-חיים, סרטני מים מתוקים, מכרסמים שונים, עופות ועטלפים. לאוח ישנם טפרים גדולים בעלי קרסים העוזרים לתפוס דגים חלקלקים. הוא צד את טרפו ממעקב מהעצים ועף אליו בדממה עד שהוא שולה אותו מהמים. אוח זה הוא מונוגומי ומתקשר לבן זוג לכל החיים. מדיה וקבצים בנושא אוח בלקיסטון בוויקישיתוף אוח בלקיסטון, באתר ITIS (באנגלית) אוח בלקיסטון, באתר NCBI (באנגלית) אוח בלקיסטון, באתר Animal Diversity Web (באנגלית) אוח בלקיסטון, באתר GBIF (באנגלית) אוח בלקיסטון באתר הרשימה האדומה של IUCN
HD 76728

HD 76728 (ידוע גם בשם c בשדרית) הוא ענק כחול אשר נמצא בקבוצת הכוכבים שדרית במרחק של כ-312 שנות אור (96 פארסק) ממערכת השמש ועם בהירות נראית מדרגה 3.84. סיווגו הספקטרלי של הכוכב הוא B8-9 השקול לטמפרטורה של כ-12,000 קלווין. רדיוסו של הכוכב גדול פי 5 מרדיוס השמש ועוצמת הארתו באור נראה היא יותר מפי 200 מעוצמת ההארה של השמש, אך חלק ניכר מקרינתו היא בתחום העל-סגול. HD 76728, בבסיס הנתונים SIMBAD לגרמי שמיים אסטרונומיים
HD 83095

HD 83095  הוא ענק כתום אשר נמצא בקבוצת הכוכבים שדרית במרחק של כ-790 שנות אור ממערכת השמש. לכוכב סיווג ספקטרלי K4III השקול לטמפרטורת פנים של כ-4,600 קלווין, בהירותו הנראית היא מדרגה 5.47, שעבור מרחקו שקולה לדרגת בהירות מוחלטת של 1.45-, כך שהוא מאיר בעוצמה של פי 325 מעוצמת ההארה של השמש. HD 83095, בבסיס הנתונים SIMBAD לגרמי שמיים אסטרונומיים
בית העירייה הישן

האם התכוונתם ל... בית העירייה הישן (האג) – מבנה בסגנון אדריכלות הרנסאנס בעיר האג שבהולנד בית העיר תל אביב-יפו (מוכר גם בשם "בית העירייה הישן") - בניין הניצב ברחוב ביאליק, בצידה הצפוני של כיכר ביאליק בתל אביב
מיאזאקי

מיאזאקי (ביפנית: 宮崎市) היא עיר הבירה של מחוז מיאזאקי שעל האי קיושו שביפן. העיר ממוקמת על חופו של האי, נחצית על ידי מספר נהרות ושוכנת בקרבתם של מספר הרים מוריקים. היא נחשבת למקום נופש מועדף על ידי תיירים יפנים. בעיר שוכן שדה התעופה מיאזאקי (אנ') ונמל. ב-1 בינואר 2006 אוחדו לעיר הערים סאדווארה, טאנו וטקואקה. יפן קשיהארה, נארה, יפן ארצות הברית ווקיגן, אילינוי, ארצות הברית ארצות הברית וירג'יניה ביץ', וירג'יניה, ארצות הברית קוריאה הדרומית באון, צפון צ'הונגצ'האנג, קוריאה הדרומית הרפובליקה העממית של סין חולודאו (אנ'), ליאונינג, הרפובליקה העממית של סין מדיה וקבצים בנושא מיאזאקי בוויקישיתוף אתר האינטרנט הרשמי של מיאזאקי מיאזאקי, ברשת החברתית פייסבוק מיאזאקי, ברשת החברתית אקס (טוויטר) מיאזאקי, ברשת החברתית אינסטגרם מיאזאקי, סרטונים בערוץ היוטיוב ערך זה הוא קצרמר בנושא יישובים ביפן. אתם מוזמנים לתרום לוויקיפדיה ולהרחיב אותו.
ג'אסבינדר סאנגרה

ג'אסבינדר סאנגרה (אנגלית: Jasvinder Sanghera), CBE, (נולדה בספטמבר 1965) היא פעילה בולטת למניעת נישואין בכפייה, למען אלו שנישאו בכפייה, ולמען נפגעות ונפגעים מהתעללות על רקע הקשור לכבוד. סאנגרה נולדה וגדלה בדרבי, אנגליה, במשפחה סיקית שמקורה בפנג'אב. היא ברחה כנערה מנישואים בכפייה, ומאוחר יותר ייסדה ארגון בשם קארמה נירוונה, הפועל עד היום למניעת נישואין כפויים והתעללות על רקע כבוד. סאנגרה זכתה בפרסים רבים. היא קיבלה תואר CBE ב-2013 בשל פועלה עבור קורבנות נישואין בכפייה והתעללות מבוססת כבוד. "Shame", ISBN 978-0340924600 (2007) "Daughters of Shame" ISBN 978-0340997826 (2009) "Shame Travels: A Family Lost, a Family Found" ISBN 978-0340962084 (2011) אתר האינטרנט הרשמי של ג'אסבינדר סאנגרה ג'אסבינדר סאנגרה, ברשת החברתית אקס (טוויטר) ג'אסבינדר סאנגרה, ברשת החברתית LinkedIn אתר הארגון "קארמה נירוונה" http://www.bbc.co.uk/programmes/b013851x https://www.theguardian.com/uk/2013/jun/15/queens-birthday-honours-cbe ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דיוויזיית הפרשים אס אס ה-22

דיוויזיית פרשים אס אס ה-22 "מריה תרזה" (בגרמנית: 22. SS-Kavallerie-Division „Maria Theresia“) הייתה דיוויזיית פרשים של הוואפן אס אס אשר לחמה במלחמת העולם השנייה. היחידה הייתה מורכבת בעיקר מחיילים הונגרים ממוצא גרמני, שנחשבו על פי האידאולוגיה הנאצית ל"פולקסדויטשה". הדיוויזיה הוקמה ב-29 באפריל 1944, בעקבות הסכם בין גרמניה הנאצית לבין ממשלת הונגריה בהנהגת מיקלוש הורטי, אשר אפשר להונגרים ממוצא גרמני להתגייס לוואפן אס אס. הדיוויזיה הוקמה על בסיס יחידות שנלקחו מדיוויזיית הפרשים אס אס השמינית ("פלוריאן גאייר"), וכמפקד מונה אוגוסט צֵהֶנְדֶר. כינויה של הדיוויזיה היה "מריה תרזה", על שם מריה תרזה אשר משלה באוסטריה הונגריה ובוהמיה במהלך המאה ה-18. עם זאת, לא ידוע האם הכינוי היה רשמי, או רק נפוץ בקרב החיילים. סמל הדיוויזיה היה דרדר כחול על רקע מגן. במשך מספר חודשים הדיוויזיה אומנה בהונגריה, וצוידה בנשק שהיה ברובו הונגרי. בתחילת אוגוסט 1944 נשלח הרגימנט ה-52 יחד עם מרבית הציוד והארטילריה להילחם ברומניה, בעוד הרגימנט ה-17 נותר בהונגריה. הכוחות שנשלחו לרומניה לחמו במסגרת קרב דברצן כחלק מקבוצת ארמיות דרום אוקראינה, ונשלחו לאחר הקרב יחד עם רוב הכוחות ההונגריים חזרה להונגריה. באוקטובר של אותה שנה השתתפה הדיוויזיה במבצע פנצרפאוסט בהובלת אוטו סקורצני, אשר במהלכו הודח שליט הונגריה הורטי (אשר הודיע על פרישת הונגריה מהמלחמה), והוחלף בפרנץ סלשי. באותו חודש הועברה תחת הקורפוס השלישי שהיה חלק מהארמייה השישית. בדצמבר של אותה שנה, הועברה הדיוויזיה לבודפשט והייתה חלק מקורפוס אס אס הררי התשיעי בפיקודו של קרל פפר-וילדנברוך, אשר כותר בבודפשט בידי כוחות הצבא האדום וצבא רומניה (המצור על בודפשט). ב-1 בינואר 1945, הארמייה השישית פתחה במבצע קונרד במטרה לשחרר את הקורפוס, כשהיא זוכה להצלחות ומתקדמת באופן מוצלח לשבירת האויב. התקדמות הכוח נבלמה לבסוף רק 28 ק"מ מהעיר, בהמשך החודש נעשו עוד שני ניסיונות לשבירת הצבא האדום וכיבוש בודפשט, אך למרות הצלחות נקודתיות נכשלו הכוחות הגרמנים. ב-12 בפברואר הושמדו הכוחות הגרמניים בבודפשט. מדיה וקבצים בנושא דיוויזיית הפרשים אס אס ה-22 בוויקישיתוף דיוויזיית פרשים אס אס ה-22 באתר lexikon-der-wehrmacht (בגרמנית) דיוויזיית פרשים אס אס ה-22 באתר Axis History (באנגלית)